Syahredzan Johan

Syahredzan Johan (lahir 10 Jun 1983) ialah seorang ahli politik di Malaysia. Beliau memegang jawatan Ahli Jawatankuasa Tertinggi Pusat Parti Tindakan Demokratik (DAP).

Latar belakang 
Syahredzan Johan dilahirkan di Selangor dan merupakan anak kepada Tan Sri Johan Jaafar bekas Pengerusi Dewan Bahasa dan Pustaka (DBP) dan bekas Ketua Pengarang Kumpulan Utusan Malaysia.

Kerjaya

Peguam 
Beliau adalah lulusan bidang perundangan dari Cardiff University, United Kingdom pada tahun 2005 sebelum dipanggil ke Majlis Peguam England dan Wales. Beliau kembali ke tanah air pada 2006 untuk berkhidmat bersama firma Ram Caroline Sha & Syah. Beliau diperakui sebagai peguam bela dan peguam cara Mahkamah Tinggi Malaysia pada 5 Oktober 2007. Syahredzan merupakan rakan kongsi dalam firma Ram Caroline Sha & Syah sejak tahun 2010.

Politik 
Selepas kemenangan Pakatan Harapan pada Pilihan Raya Umum ke-14 2018, beliau telah dilantik sebagai setiausaha politik kepada Lim Kit Siang. Beliau dilantik menjadi Ahli Jawatankuasa Keselamatan Pakatan Harapan pada tahun 2021. Beliau bersama- sama menubuhkan Cawangan DAP Pusat Bandar Shah Alam sekaligus menjadi Pengerusi Penaja pada tahun 2022. Dengan pelantikan sebaga Ahli Jawatankuasa Tertinggi Pusat DAP, beliau diberikan tanggungjawab sebagai Pengerusi Biro Media Sosial DAP.

Penghargaan 
Beliau pernah menerima anugerah The Edge Inspiring Young Leaders Awards 2017 atas penglibatannya sebagai peguam aktivis yang memperjuangkan pendidikan Perlembagaan Malaysia kepada masyarakat melalui kempen MYConstitution, 

Beliau juga dipilh sebagai salah seorang Prestige's Malaysia Top 40 Under 40 pada tahun 2018.

Pada tahun 2019, Tatler Asia menyenaraikan beliau dalam Gen.T kategori Kerajaan, Khidmat Masyarakat dan Undang-undang atas usahanya mendekatkan undang-undang dengan masyarakat.

Keputusan pilihan raya

Rujukan

Pautan luar 

 Syahredzan Johan di Facebook
 Syahredzan Johan di Instagram
 Syahredzan Johan di TikTok 
 Syahredzan Johan di Twitter
 Syah TikTok di Twitter

Kelahiran 1983
Anggota Parti Tindakan Demokratik

Orang Malaysia berketurunan Melayu
Ahli politik Malaysia berketurunan Melayu
Orang hidup
Orang dari Petaling Jaya
Ahli Dewan Rakyat, Parlimen Malaysia ke-15